Source: http://www.bihon.ro/csm-digi-oradea-a-pierdut-cu-partizan/1237658
Timestamp: 2019-05-23 21:50:14+00:00

Document:
CSM Digi Oradea a pierdut cu Partizan - BIHON
CSM Digi Oradea a pierdut cu Partizan
la	24. ianuarie 2013 08:43	 Reactualizat la:	 24. ianuarie 2013 15:42
Poloiştii de la CSM Digi Oradea au pierdut categoric meciul de acasă cu Partizan, scor 6-10.
Campioana României la polo, CSM Digi Oradea a fost învinsă fără drept de apel de Partizan Belgrad, în cea de-a 8-a etapă din Grupa preliminară D a Ligii Campionilor. În ciuda acestei înfrângeri, echipa noastră este practic calificată în optimile de finală, beneficiind de un rezultat favorabil în celălalt meci al grupei, Spandau ‘04 Berlin – Galatasaray, scor 8-11. CSM Digi Oradea păstrează trei puncte avans faţă de ultima clasată, Spandau ‘04, care mai are de jucat în ultimele două etape cu Partizan în deplasare şi cu Szeged acasă. Este greu de crezut că germanii vor acumula minimum patru puncte din cele două partide cu primele două clasate.
Meciul dintre CSM Digi Oradea şi Partizan a avut două jumătăţi total diferite. În primele două sferturi, jocul a fost echilibrat, gazdele reuşind să ţină piept campioanei Serbiei. Oaspeţii au deschis scorul prin internaţionalul Cuk, dar Diaconu a egalat din penalty. Sârbii au avut avantaje minime, dar orădenii au egalat de fiecare dată în primul sfert, încheiat cu scorul de 3-3. În sfertul secund, CSM Digi Oradea a trecut la conducere, scor 4-3, prin golul lui Dunca, dar scorul la pauză a fost egal, 4-4.
Din nefericire, echipa noastră s-a prăbuşit literalmente în sfertul trei, încheiat cu un dezastruos 0-4, scorul devenind 4-8. Orădenii nu au putut să înscrie niciun gol timp de 13 minute, lovindu-se ca de un zid de apărarea extrem de decisă şi agresivă a oaspeţilor. Samuilă a redus din handicap în sfertul patru, scor 5-8, dar sârbii au refăcut diferenţa de patru goluri, meciul încheindu-se cu scorul de 6-10. Echipa orădeană şi-a arătat limitele în faţa unei formaţii superioare, care a dat dovadă de valoare şi multă determinare, în ciuda mediei de vârstă foarte scăzută, numeroşi componenţi ai lotului având sub 20 de ani.
CSM Digi – Partizan Belgrad 6-10 (3-3, 1-1, 0-4, 2-2)
CSM Digi: Gogola, D. Creţu – portari; Samuilă 1, Szabó, Diaconu 2 (1 din penalty), Chioveanu 1, Buşilă, Matei, Popoviciu, A. Creţu 1, Dunca 1, Ghiban, Kádár. Antrenori: Tóth László, Ciprian Câmpianu
Partizan Belgrad: Soro – portar; Tanaskovic 1, Mandic 4, Vico, Subotic, Rackov 1, Cuk 2, Obradovic, Matovic, Mitrovic 1, Basara, Jokic, Vukicevic 1. Antrenor: Vladimir Vujasinovic
Arbitri: Alessandro Severo (Italia), Vogel Gabor (Ungaria). Delegat LEN: Angel Moliner (Spania)
Superiorităţi numerice: 11-10. Fructificate: 2-3
Descalificări pentru trei eliminări: Ghiban / –
1. Szeged Beton 6 5 0 1 53 – 41 15
2. Partizan Belgrad 6 4 1 1 51 – 42 12
4. CSM Digi 7 2 0 5 62 – 68 6
5. Spandau Berlin 6 1 0 5 52 – 66 3
Au mai rămas de disputat două etape:
Etapa a IX-a (6 februarie): A-Hid Szeged Beton – CSM Digi Oradea, Partizan Belgrad – Spandau ‘04 Berlin. Galatasaray va sta.
Etapa a X-a (ultima, 27 februarie): Spandau ‘04 Berlin – A-Hid Szeged Beton, Galatasaray Istanbul – Partizan Belgrad. CSM Digi Oradea va sta.
CSM Digi Oradea – Partizan – meci decisiv pentru calificare

References: CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 
 CSM 
 CSM 

CSM